Kümme aastat uues aastatuhandes, ja juba  näib mälu okupatsiooniajast olevat niipalju hämardunud, et ühtäkki selgub, et nii mõnegi vaatleja silmis polnud N. Liit palju halvem kui praegune kord. Vähemalt olevat seal olnud ka midagi talutavat. Isegi midagi head. Inimesed elasid, tegutsesid. Igaüht ju ei pandud vangi. Nüüd loeme lehest, et Mustamäe, Lasnamäe ja nõukogude arhitektuuri monumentaalsed monstrumid on tegelikult omamoodi esteetilised. Mida aeg edasi, seda roosilisemaks nõukogude tegelikkus muutub.